מוטי קסטל

מוטי קסטל (במקור: קסטלניץ; נולד ב-7 בנובמבר 1991, חשוון ה'תשנ"ב) הוא עיתונאי ישראלי המשמש ככתב הפוליטי של עכשיו 14.

קריירה 

בתחילת דרכו התפרסם קסטל בשנת 2020 כשסיקר עצמאית את הפגנות בלפור. השידורים החיים בדף הפייסבוק האישי שלו זכו למאות אלפי צפיות ומאות שיתופים. קודם לכן שימש פובליציסט וכותב טורים לשבועונים.

פעילות בערוץ 14
ב-1 בספטמבר 2020 הצטרף לערוץ 20 ככתב כללי. פרסם תחקירים ובהם הפלגיאט בעיתון 'המודיע' - ביטאונה של אגודת ישראל ושל העיתונאי מנחם גשייד שהעתיק בתדירות גבוהה מכותבים ועיתונאים ישראלים מובילים.

באוקטובר 2020 פרסם קסטל תיעוד בו נראה מפקד תחנת המשטרה "לב הבירה" בירושלים, נצ"מ שימי מרציאנו מכה נער חרדי. בעקבות הפרסום הוגש נגד מרציאנו כתב אישום.

ביוני 2023 חשף תכתובות לכאורה מקבוצת וואטסאפ שבה חברים מייסדי קריים מיניסטר, ראשי המחאה נגד הרפורמה המשפטית, רמטכ"לים וראשי ממשלה לשעבר, המחפשים דרכים לעידוד המחאה נגד ממשלת ישראל השלושים ושבע.

באוגוסט 2023 חשף קסטל תכתובות בקבוצת ווטסאפ בשם "פורום העסקים" בה חברים מספר אנשי עסקים ידועים, בהם קראו משתתפים בקבוצה להימנע מפרסום בערוץ 14, ולפנות לגורמים נוספים כמו הבנקים בישראל שיימנעו מפרסום בערוץ. למחרת חשף קסטל תכתובות מקבוצת ווטסאפ סגורה של סגל אוניברסיטת רייכמן, בה כתב נשיא האוניברסיטה פרופ' רפי מלניק שהוא הפעיל לחץ על מנכ"ל בנק הפועלים להפסיק לפרסם בערוץ 14.

קישורים חיצוניים 

מוטי קסטל באתר עכשיו 14

הערות שוליים

ישראלים שנולדו ב-1991
עיתונאים ישראלים
פרשנים פוליטיים ישראלים
סגל ערוץ 20
סגל עכשיו 14
אנשי טלוויזיה ישראלים